《端江五日写怀六首 其五》
清代·陈恭尹

少日趋庭过，中年闭户居。耻为无用学，必读有源书。

衰白心徒苦，经纶事已虚。客途犹秉烛，终恐负居诸。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。